laion/Wikipedia-Exotic huggingface dataset:
ভবানীপ্রসাদ মজুমদার

ভবানীপ্রসাদ মজুমদার (৯ এপ্রিল ১৯৫০ — ৭ ফেব্রুয়ারি ২০২৪) একজন বাঙালি কবি ও ছড়াকার। তিনি বাংলা ভাষায় বহু কবিতা লিখেছেন। তিনি একবিংশ শতকের বাঙালি ছড়াকারদের মধ্যে প্রথম সারির একজন। প্রায় ২০ হাজারের বেশি ছড়া লিখেছেন তিনি। ভবানীপ্রসাদ জন্মগ্রহণ করেন হাওড়া জেলার জগাছা থানার অন্তর্গত দাশনগরের কাছে দক্ষিণ শানপুর গ্রামে। তার পিতা নারায়ণচন্দ্র মজুমদার এবং মাতা নিরুপমা দেবী। কবির শৈশব জীবন তার গ্রামেই অতিবাহিত করেছেন। কবি ভবানীপ্রসাদ মজুমদার পেশায় একজন শিক্ষক ছিলেন। বিশিষ্ট এই কবি ও ছড়াকার হাওড়া জেলার শানপুর গ্রামের কালিতলা প্রাথমিক বিদ্যালয়-এ একজন শিক্ষক হিসাবে তার কর্মজীবন শুরু করেন। পরে তিনি বিদ্যালয়টিতে প্রধান শিক্ষক হিসাবে নিযুক্ত হয়েছিলেন। তিনি প্রধানত ছোটদের উপযোগী মজার মজার ছড়া-কবিতা লেখায় বিশেষ পারদর্শী। তাঁর প্রকাশিত ছড়ার সংখ্যা কুড়ি হাজারের বেশি। ছড়া নিয়ে নিরন্তর নানান রকমের পরীক্ষা-নিরীক্ষা করতে ভালোবাসেন। তিনি সাম্মানিক হিসাবে সন্দেশ পত্রিকার তরফে সুকুমার রায় পদক পান সত্যজিত রায়ের কাছ থেকে। পেয়েছেন শিশুসাহিত্য পরিষদ পুরস্কার, অভিজ্ঞান স্মারক, ছড়া সাহিত্য পুরস্কার’-সহ একশোর বেশি পুরস্কার। কবির প্রকাশিত গ্রন্থের মধ্যে রয়েছে- মজার ছড়া, সোনালী ছড়া, কোলকাতা তোর খোল খাতা, হাওড়া-ভরা হরেক ছড়া, ডাইনোছড়া প্রভৃতি। তিনি সত্যজিৎ রায় ও রবীন্দ্রনাথ ঠাকুরকে নিয়ে লিখেছেন- ছড়ায় ছড়ায় সত্যজিৎ এবং রবীন্দ্রনাথ নইলে অনাথ। তার বিখ্যাত কিছু ছড়া ও কবিতার নাম- আ-মরি বাংলাভাষা বাংলাটা ঠিক আসেনা বাংলাটা ঠিক আসেনা কবিতার প্রথম অংশ- "ছেলে আমার খুব ‘সিরিয়াস’ কথায়-কথায় হাসে না জানেন দাদা, আমার ছেলের, বাংলাটা ঠিক আসেনা। ইংলিশে ও ‘রাইমস’ বলে ‘ডিবেট’ করে, পড়াও চলে আমার ছেলে খুব ‘পজেটিভ’ অলীক স্বপ্নে ভাসে না জানেন দাদা, আমার ছেলের, বাংলাটা ঠিক আসে না। ‘ইংলিশ’ ওর গুলে খাওয়া, ওটাই ‘ফাস্ট’ ল্যাঙ্গুয়েজ হিন্দি সেকেন্ড, সত্যি বলছি, হিন্দিতে ওর দারুণ তেজ। কী লাভ বলুন বাংলা প’ড়ে? বিমান ছেড়ে ঠেলায় চড়ে? বেঙ্গলি ‘থার্ড ল্যাঙ্গুয়েজ’ তাই, তেমন ভালোবাসে না জানেন দাদা, আমার ছেলের, বাংলাটা ঠিক আসে না।" "ভবানীপ্রসাদ মজুমদার এর জীবনী | Bhabani Prasad Majumdar – মাহান ব্যক্তিদের জীবনী – Soinik" (ইংরেজি ভাষায়)। ২০২২-০১-২৭ তারিখে মূল থেকে আর্কাইভ করা। সংগ্রহের তারিখ ২০২২-০১-১২।  "ভাষার জন্য আমরণ লড়াই, প্রয়াত 'আমার ছেলের বাংলাটা ঠিক আসে না' খ্যাত কবি ভবানীপ্রসাদ মজুমদার"। Eisamay। সংগ্রহের তারিখ ২০২৪-০২-০৭।  Mukhopadhyay, Pranab; Bookmakers, The (২০২১-০৪-০৬)। Sandesher Dinguli (ইংরেজি ভাষায়)। Parampara Prakashan। আইএসবিএন 978-93-88341-19-6।  "প্রয়াত বিখ্যাত ছড়াকার ভবানীপ্রসাদ মজুমদার"। sangbadpratidin (ইংরেজি ভাষায়)। সংগ্রহের তারিখ ২০২৪-০২-০৭।  সাহিত্য, In:। "বাংলাটা ঠিক আসে না | Bangla ta thik asena Kobita lyrics - Bengali Forum"। bengaliforum.com (ইংরেজি ভাষায়)। সংগ্রহের তারিখ ২০২৪-০২-০৭।
রাজভবন (বিহার)

বিহার রাজভবন হচ্ছে বিহারের রাজ্যপালদের সরকারি বাসভবন। এটি বিহারের রাজধানী পাটনায় অবস্থিত। এটি বিহারের মুখ্যমন্ত্রীর সরকারি বাসভবনের বিপরীত দিকে অবস্থিত। এর সামনে ভারতবর্ষের প্রথম রাষ্ট্রপতি, শ্রী রাজেন্দ্র প্রসাদের ভাস্কর্য বিদ্যমান। বিহারের বর্তমান রাজ্যপাল হচ্ছেন সত্যপাল মলিক। পাটনা সচিবালয় ব্রিটিশ ভারত সাম্রাজ্যের সরকারি বাসভবন Bihar CM Nitish Kumar mends fences with Raj Bhawan, hosts dinner for new Governor DY Patil IndiaToday. Retrieved 16 March 2013 "President Kovind Appoints 5 New Governors, Tamil Nadu Gets Its Own After A Year"। NDTV.com। ৩০ সেপ্টেম্বর ২০১৭।  বিহারের রাজ্যপাল ওয়েব্যাক মেশিনে আর্কাইভকৃত ৪ সেপ্টেম্বর ২০১২ তারিখে
রাজ্যপাল (ভারত)

ভারতের রাষ্ট্রপতির রাজ্যসংঘ পর্যায়ের উপভোগকৃত ক্ষমতা ও পালনকৃত ভূমিকার সাথে ভারতের রাজ্য ও কেন্দ্রশাসিত অঞ্চলগুলির রাজ্যপাল এবং উপরাজ্যপালবৃন্দ রাজ্য পর্যায়ে ক্ষমতা ও ভূমিকা তুলনীয়। রাজ্যগুলির জন্য রাজ্যপাল এবং কেন্দ্রশাসিত অঞ্চলসমূহ ও দিল্লি জাতীয় রাজধানী অঞ্চলের জন্য উপরাজ্যপাল নিয়োগ দেওয়া হয়। রাজ্যপাল নামে রাজ্যের প্রধান হলেও মূল ক্ষমতা রাজ্যসমূহের মুখ্যমন্ত্রী এবং তাদের মন্ত্রীসভার হাতে ন্যস্ত থাকে। রাজ্যপাল এবং উপরাজ্যপালবৃন্দকে ভারতের রাষ্ট্রপতি পাঁচ বছর মেয়াদের জন্য নিয়োগ দান করেন। রাজ্যপাল হতে হলে প্রার্থীর ভারতীয় নাগিরকত্ব থাকতে হবে, তাকে ন্যূনতম ৩৫ বছর বয়সী হতে হবে, তিনি ভারতীয় সংসদ কিংবা রাজ্যের বিধানসভার সদস্য হতে পারবেন না এবং অর্থনৈতিকভাবে লাভবান হতে পারেন এরকম কোন পেশায় তিনি নিযুক্ত থাকতে পারবেন না।
নতুন রায়পুর

নয়া রায়পুর ভারতের ছত্তীসগঢ় রাজ্যের নতুন রাজধানী শহর। এটি একটি পরিকল্পিত শহর। ২০০০ সালে ছত্তিসগড় রাজ্যের মর্যাদা লাভ করলে এই নতুন রাজধানী শহরটি নির্মাণের পরিকল্পনা হাতে নেওয়া হয়। এটি বর্তমান রাজধানী রায়পুর থেকে ১৭ কি.মি. দূরে অবস্থিত। স্বামী বিবেকানন্দ বিমানবন্দর এই দুই শহরকে আলাদা করে রেখেছে। শহরটির আয়তন পরিকল্পনা করা হয়েছে ৮০০০ হেক্টর। চন্ডীগড়, ভূবনেশ্বর, জামশেদপুর, নাবী মুম্বই ও গান্ধীনগরের পর নয়া রায়পুর ভারতের ৬ষ্ঠ পরিকল্পিত রাজ্য স্তরের রাজধানী।
ভাস্কো দা গামা, গোয়া

ভাস্কো দা গামা বা সংক্ষেপে ভাস্কো ভারতের পশ্চিম উপকূলে অবস্থিত গোয়া রাজ্যের বৃহত্তম শহর। শহরটিকে পর্তুগিজ অভিযাত্রী ভাস্কো দা গামা-র নামে নামকরণ করা হয়েছে। এটি মুরগাঁও অঞ্চলের সদর দপ্তর। শহরটি মুরগাঁও উপদ্বীপের পশ্চিম প্রান্তসীমায়, জুয়ারি নদীর মোহনায়, গোয়ার রাজধানী পানাজি থেকে ৩০ কিলোমিটার (১৯ মা) দূরে অবস্থিত। শহরটি থেকে দাবোলিম বিমানবন্দর ৫ কিলোমিটার (৩.১ মা) দূরত্বে অবস্থিত। শহরটি ১৫৪৩ সালে প্রতিষ্ঠা করা হয় এবং ১৯৬১ সাল পর্যন্ত পর্তুগিজদের অধীনস্থ ছিল। "Has Vasco da Gama been renamed Sambhaji?"। oHeraldo (ইংরেজি ভাষায়)। ২০১৭-০৫-২৭ তারিখে মূল থেকে আর্কাইভ করা। সংগ্রহের তারিখ ২০১৭-০৪-১৮।  "Demand to change name of Vasco da Gama city"। Goa News। সংগ্রহের তারিখ ২০১৭-০৪-১৮।  "Maps of India-Vasco da Gama"। সংগ্রহের তারিখ ২০১৭-০৩-০১।
যুক্তি কাপুর

যুক্তি কাপুর হচ্ছেন একজন ভারতীয় টেলিভিশন অভিনেত্রী। তিনি বেশ কয়েকটি টেলিভিশন ধারাবাহিকে অভিনয় হয়েছেন। তিনি ২০১৫ সালে উভার মাধ্যমে চলচ্চিত্র জগতে আত্মপ্রকাশ করেছেন। তিনি দূরদর্শনে সম্প্রচারিত নানহি সি কালি মেরি লাডলি নামক এক ফ্যামিলি ধারাবাহিকে অভিনয় করেছেন। এছাড়াও তিনি কালারসে সম্প্রচারিত বালিকা বধু এবং স্টার প্লাসে সম্প্রচারিত সিয়া কে রামে অভিনয় করেছেন।এছাড়া তিনি অ্যান্ডটিভিতে প্রচারিত অগ্নিফেরাতে ও অভিনয় করেছেন। বর্তমানে তিনি স্টার প্লাসের নমঃ -লক্ষ্মীনারায়ণ(টেলিভিশন ধারাবাহিক) এ দেবী লক্ষ্মীর ভূমিকায় অভিনয় করছেন। "Yukti Kapoor Height, Weight, Age, Affairs, Biography & More » StarsUnfolded"। StarsUnfolded (ইংরেজি ভাষায়)। সংগ্রহের তারিখ ২০১৯-১১-১৩।  Team, Author: Editorial (২০১৮-১২-০৮)। "Playing Agni comes easier to me: Yukti Kapoor"। IWMBuzz (ইংরেজি ভাষায়)। সংগ্রহের তারিখ ২০১৯-১১-১৩।  "Yukti Kapoor Wiki, Biography, Age, Height, Husband, Family"। Celeb Center (ইংরেজি ভাষায়)। ২০১৮-১১-১৪। সংগ্রহের তারিখ ২০১৯-১১-১৩।  Goswami, Parishmita (১৯ এপ্রিল ২০১৬)। "Balika Vadhu' leap: 'Siya Ke Ram' actress Yukti Kapoor to replace Jayshree Soni"। International Business Times। সংগ্রহের তারিখ ২৪ জানুয়ারি ২০১৭।  Rajesh, Author: Srividya (২০১৯-০৭-০৯)। "Yukti Kapoor joins the cast of Star Plus' Namah"। IWMBuzz (ইংরেজি ভাষায়)। সংগ্রহের তারিখ ২০১৯-১১-১৩।  "Nanhi Si Kali Meri Laadli | TV Guide"। TVGuide.com (ইংরেজি ভাষায়)। সংগ্রহের তারিখ ২০১৯-১১-১৩।  "Seethayanam Serial - Actors and Actresses | Malayalam Serial on Asianet"। Vinodadarshan। সংগ্রহের তারিখ ২০১৯-১১-১৩।  Goswami, Parismita (২০১৬-০৪-১৯)। "'Balika Vadhu' leap: 'Siya Ke Ram' actress Yukti Kapoor to replace Jayshree Soni"। International Business Times, India Edition (english ভাষায়)। সংগ্রহের তারিখ ২০১৯-১১-১৩। উদ্ধৃতি শৈলী রক্ষণাবেক্ষণ: অচেনা ভাষা (link) "Agnifera: Yukti Kapoor's sari caught fire during a romantic scene"। Hindustan Times (ইংরেজি ভাষায়)। ২০১৭-১১-০৪। সংগ্রহের তারিখ ২০১৯-০৭-২৬।  "Leap alert on 'Agniphera'; entire cast to be wiped out - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৭-২৬।  Suthar, Author: Manisha (২০১৯-০৬-১৩)। "Yukti Kapoor roped in for &TV's Laal Ishq"। IWMBuzz (ইংরেজি ভাষায়)। সংগ্রহের তারিখ ২০১৯-০৭-২৬।  Correspondent, BizAsia (২০১৯-০৭-১০)। "Yukti Kapoor joins the cast of Star Plus show 'Namah'"। BizAsia | Media, Entertainment, Showbiz, Events and Music (ইংরেজি ভাষায়)। সংগ্রহের তারিখ ২০১৯-০৭-২৬।  উইকিমিডিয়া কমন্সে যুক্তি কাপুর সংক্রান্ত মিডিয়া রয়েছে। ইন্টারনেট মুভি ডেটাবেজে যুক্তি কাপুর (ইংরেজি)
স্টার গোল্ড

স্টার গোল্ড হচ্ছে একটি হিন্দি ভাষার চলচ্চিত্র চ্যানেল যেটি, স্টার ইন্ডিয়া নেটওয়ার্কের অংশ হিসেবে পরিচালিত টেলিভিশন চ্যানেল। চ্যানেলটি সম্পূর্ণভাবে ওয়াল্ট ডিজনি কোম্পানি ভারত-এর মালিকানাধীন। স্টার গোল্ড ভারত টেমপ্লেট:ডিজনি
এস. শঙ্কর

শঙ্কর শনমুগাম (জন্ম: ১৭ই অগাস্ট, ১৯৬৩), এস. শঙ্কর বা শঙ্কর নামে অধিক পরিচিত, হলেন একজন ভারতীয় চলচ্চিত্র পরিচালক। তিনি প্রধানত তামিল চলচ্চিত্রে কাজ করেন। তিনি ভারতের অন্যতম সেরা এবং সর্বোচ্চ পারিশ্রমিকপ্রাপ্ত চলচ্চিত্র পরিচালক। তার চলচ্চিত্রগুলি সাধারণত সমসাময়িক সামাজিক সমস্যা, সতর্ক থিম এবং অত্যাধুনিক প্রযুক্তি এবং ভিএফএক্সের ব্যবহার নিয়ে কাজ করে । তিনি কে. টি. কুঞ্জুমোন-এর প্রযোজনায় জেন্টেলম্যান (১৯৯৩) ছবি পরিচালনার মাধ্যমে প্রথম পরিচালনায় পদার্পণ করেন, সেই ছবির জন্য তাকে শ্রেষ্ঠ পরিচালক বিভাগে ফিল্মফেয়ার পুরস্কার - তামিল ও শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার পুরস্কার প্রদান করা হয়। তার দুটি ছবি, ইন্ডিয়ান (১৯৯৬) এবং জিন্স (১৯৯৮), ভারতীয় প্রাতিষ্ঠানিক পুরস্কার – সেরা বিদেশী ভাষার ছবি কর্তৃক প্রদানকৃত। এমজিআর বিশ্ববিদ্যালয় তাকে সম্মানসূচক ডক্টরেট প্রদান করে। শঙ্কর ১৯৬৩ সালে ১৭ই অগাস্ট তামিলনাড়ুর থাঞ্জাভুর জেলার কুম্ভকোণমে জন্ম গ্রহণ করেন। তার পিতামাতা হলো মুথুলক্ষ্মী এবং শানমুগাম। তিনি সেন্ট্রাল পলিটেকনিক কলেজ থেকে মেকানিক্যাল ইঞ্জিনিয়ারিংয়ে ডিপ্লোমা সম্পন্ন করেন এবং চলচ্চিত্র শিল্পে প্রবেশের আগে একটি টাইপরাইটিং কোম্পানিতে কাজ করেন। চিত্রনাট্যকার হিসেবে এস এ চন্দ্রশেখর তাকে ফিল্ম ইন্ডাস্ট্রিতে নিয়ে আসেন, যিনি ঘটনাক্রমে শঙ্কর এবং তার দলের তৈরি নাটকের স্টেজ শো দেখেছিলেন। যদিও, তিনি একজন অভিনেতা হতে চেয়েছিলেন, তার পরিবর্তে তিনি একজন পরিচালক হতে বেছে নিয়েছিলেন এবং ভারতীয় সিনেমার অন্যতম প্রধান পরিচালক হয়েছিলেন। শঙ্কর এস. এ. চন্দ্রশেখর ও পাভিত্রণ মতন পরিচালকদের কাছে সহকারী পরিচালক রূপে তার কর্মজীবন শুরু করেছিলেন। হিন্দি চলচ্চিত্রে সহকারী পরিচালকরূপে রাজেশ খান্নার প্রযোজনায় ও জয় শিব শঙ্কর-এর পরিচালনায় পরিচালক এস. এ. চন্দ্রশেখরের নিকট তার প্রথম হাতেখড়ি হয়। ১৯৯৩ সালে, তিনি প্রথম জেন্টেলম্যান ছবি দিয়ে মূল পরিচালনায় হাত দেন। যেখানে মূল চরিত্রে অভিনয় করেন অর্জুন সারজা, সেসময়ে তামিল চলচ্চিত্রে যেটি ছিল সর্বোচ্চ বাজেটকৃত ছবি। পরে ছবিটি ভালোভাবে সমাদৃত হয় এবং ব্লকবাস্টার ছবি রূপে স্বীকৃতি পায়। শংকরের পরিবার তার পিতা শনমুগাম, মাতা মুথুলাক্সমি, তার স্ত্রী হলেন এশ্বরী, দুই কন্যা এবং এক পুত্র নিয়ে গঠিত। "Director Shankar — Director, Producer, Writer, picture, biography, profile, info and favourites"। Nilacharal.com। ৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১১।  "Demystifying India's highest paid film-maker - the elusive S Shankar"। Mumbai Mirror। The Economic Times। ৩ অক্টোবর ২০১০। ২ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৭।  "Demystifying India's highest paid film-maker - the elusive S Shankar"। Mumbai Mirror। The Economic Times। ৩ অক্টোবর ২০১০। সংগ্রহের তারিখ ২ জানুয়ারি ২০১৭।  kalki magazine 1994-12-04 (Tamil ভাষায়)। ১৯৯৪-১২-০৪। উদ্ধৃতি শৈলী রক্ষণাবেক্ষণ: অচেনা ভাষা (link) "Rediff On The Net, Movies:An interview with Shankar"। www.rediff.com। সংগ্রহের তারিখ ২০২৩-০৬-২৫।  "Director Shankar's Interview"। Behindwoods। ২০ জানুয়ারি ২০০৫। সংগ্রহের তারিখ ৯ নভেম্বর ২০১১।  উইকিমিডিয়া কমন্সে এস. শঙ্কর সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে এস. শঙ্কর (ইংরেজি)
বার্নার্ড জুলিয়েন

বার্নার্ড ডেনিস জুলিয়েন (ইংরেজি: Bernard Julien; জন্ম: ১৩ মার্চ, ১৯৫০) ত্রিনিদাদ ও টোবাগোর কারেনেজ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর প্রতিনিধিত্ব করেছেন। এছাড়াও, কেন্টের পক্ষে প্রথম-শ্রেণীর ইংরেজ কাউন্টি ক্রিকেটে অংশ নিয়েছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি স্লো লেফট-আর্ম কিংবা বামহাতে ফাস্ট-মিডিয়াম বোলিং করতেন বার্নার্ড জুলিয়েন। ২৬ জুলাই, ১৯৭৩ তারিখে ইংল্যান্ডের বিপক্ষে টেস্ট অভিষেক ঘটে বার্নার্ড জুলিয়েনের। লর্ডসে স্বাগতিক ইংল্যান্ডের বিপক্ষে মনোরম সেঞ্চুরি করতে পেরেছিলেন তিনি। এর অল্প কিছুদিন পর ৫ সেপ্টেম্বর তারিখে একই দলের বিপক্ষে ওডিআই অভিষেক ঘটে তার। ১৯৭৫ সালে অনুষ্ঠিত ক্রিকেট বিশ্বকাপের উদ্বোধনী আসরে খেলার সুযোগ হয় তার। ঐ প্রতিযোগিতায় ক্লাইভ লয়েডের নেতৃত্বাধীন ওয়েস্ট ইন্ডিজ দল শিরোপা লাভ করে। ১৯৭৬ সাল শেষে বিশ্বের ১নং ওডিআই খেলোয়াড়ের মর্যাদা লাভ করেন বার্নার্ড জুলিয়েন। ১৯৭৭ সালে ক্যারি প্যাকারের ব্যবস্থাপনায় বিশ্ব সিরিজ ক্রিকেটে অংশ নিয়েছেন। ১৯৮২-৮৩ ও ১৯৮৩-৮৪ মৌসুমে তৎকালীন বিশ্ব ক্রিকেট অঙ্গনে নিষিদ্ধ ঘোষিত দক্ষিণ আফ্রিকায় সফরের ফলে বার্নার্ড জুলিয়েনের খেলোয়াড়ী জীবনের সমাপ্তি ঘটে। উৎস: Cricinfo 1975 World Cup stats for West Indies ইএসপিএনক্রিকইনফোতে বার্নার্ড জুলিয়েন (ইংরেজি) ক্রিকেটআর্কাইভে বার্নার্ড জুলিয়েন (সদস্যতা প্রয়োজনীয়) (ইংরেজি) ডেরেক মারে রয় ফ্রেডেরিক্স অনূঢ়া তেনেকুন ১৯৭৫ ক্রিকেট বিশ্বকাপ দলসমূহ ওয়েস্ট ইন্ডিয়ান টেস্ট ক্রিকেটারদের তালিকা
উইলিয়াম গিলবার্ট

উইলিয়াম গিলবার্ট (মে ২৪, ১৫৪৪ – নভেম্বর ৩০, ১৬০৩) গিলবার্ড নামেও পরিচিত, ছিলেন ইংরেজ চিকিৎসক এবং প্রাকৃতিক দার্শনিক। তিনি জন্মগ্রহণ করেন ইংল্যান্ডের কোলচেস্টারে, আর তার মৃত্যু হয় লন্ডনে। তিনি আদি কোপার্নিকানদের মধ্যে অন্যতম। গিলবার্ট আরিস্টটলীয় দর্শন এবং বিশ্ববিদ্যালয় শিক্ষা সম্বন্ধে স্কলাস্টিক পদ্ধতি- এই উভয়টিই প্রত্যাখ্যান করেছিলেন। ১৫৬৯ সনে কেমব্রিজ থেকে এমডি ডিগ্রী লাভের পর তিনি কিছুকাল কেমব্রিজের সেন্ট জন্‌স কলেজে অনুশীলন করেন। এরপর ডাক্তারী ছেড়ে দিয়ে চাকরি জীবনে চলে আসেন; নির্বাচিত হন কলেজ অফ ফিজিশিয়ান্‌স-এর সভাপতি। ১৬০১ থেকে ১৬০৩ সনে তার মৃত্যুর পূর্ব পর্যন্ত তিনি বৃটেনের রাণী এলিজাবেথ ১-এর ব্যক্তিগত চিকিৎসক ছিলেন। "Gilbert, William (1544?–1603)", Stephen Pumfrey, Oxford Dictionary of National Biography, https://doi.org/10.1093/ref:odnb/10705 While today he is generally referred to as William Gilbert, he also went under the name of William Gilberd. The latter was used in both his and his father's epitaphs and in the records of the town of Colchester. (Gilbert 1893, পৃ. ix)
সিকিমি ভাষা

সিক্কিমী ভাষা, যা সিক্কিমী তিব্বতি ভাষা, ভুটিয়া ভাষা বা দেনজোংকা ভাষা নামেও পরিচিত, একটি দক্ষিণ তিব্বতি ভাষা। সিক্কিম এবং উত্তর-পূর্ব নেপালের ভুটিয়া গোত্রের লোকেরা এই ভাষাতে কথা বলে। ভূটানের জোংখা ভাষার সাথে এর বেশ মিল আছে। এথ্‌নোলগে সিক্কিমী ভাষা (১৮তম সংস্করণ, ২০১৫) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Sikkimese"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "Lost Syllables and Tone Contour in Dzongkha (Bhutan)" - David Bradley, Eguénie J.A. Henderson and Martine Mazaudon, eds, Prosodic analysis and Asian linguistics: to honour R. K. Sprigg, 115-136; Pacific Linguistics, C-104, 1988
ইসলাম শাহ সুরি

ইসলাম শাহ সুরি সুর সম্রাজ্যের দ্বিতীয় শাসক। ইসলাম শাহ সুরির আসল নাম ছিল জালাল খান এবং তিনি শের শাহ সুরির পুত্র ছিলেন। ইসলাম শাহ সুরি সাত বছর (১৫৪৫ - ১৫৫৩) শাসন করেছেন। তার বার বছরের পুত্র ফিরোজ শাহ সুরি তার উত্তরসূরী হন, কিন্তু কিছু দিনের মধ্যেই শের শাহের ভাতুষ্পুত্র মুহাম্মদ মুবারিজ খান তাকে গুপ্তহত্যা করে। মুহাম্মদ মুবারিজ খান মুহাম্মদ শাহ আদিল নামে শাসন করেছেন। "Biography of Islam Shah the Successor of Sher Shah"। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১২ মে ২০২০।
মদনগোপাল জীউ মন্দির

মদনগোপাল জীউ মন্দির হলো একটি মন্দির যা পশ্চিমবঙ্গের সামতার কাছে মেল্লক গ্রামে অবস্থিত। এই মন্দিরটি গোপালের মন্দির হিসেবে স্থানীয়ভাবে পরিচিত। এই মন্দিরটি আটচালা (৮ চালা ঢালু ছাদ) পোড়ামাটি দ্বারা অলঙ্কৃত। এটি ১৭শ তম শতাব্দীতে মুকুণ্ডপ্রসাদ রায়চৌধুরী, মেল্লকের রায়চৌধুরী বংশের গোত্র জমিদার দ্বারা নির্মিত। সামাতা মদন মোহন
চাঁপা চন্দন ব্রত

চাঁপা চন্দন ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা জৈষ্ঠমাসব্যাপী এই ব্রত পালন করে। ব্রতের উদ্দেশ্য হল মহাদেব শিবের মতো রূপগুণান্বিত স্বামী লাভ। গ্রাম-বাংলার বসতবাড়ির মেঠো আঙিনায়, পুকুরপাড়ে বা বাগানে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না। চাঁপা চন্দন ব্রত পালনের প্রথম পর্যায়ে প্রয়োজনীয় উপকরণ অর্থাৎ কনকচাঁপা ফুল, চন্দন, গঙ্গামাটি বা যে কোনও নদীতীরের মাটি, দুধ, ঘি ও মধু সংগ্রহ করতে হয়। ৬৪টি কনকচাঁপা ফুল বৈশাখ মাসে যোগাড় করে সাদা চন্দন মাখিয়ে শুকিয়ে রাখতে হয়। দ্বিতীয় পর্যায়ে ১লা জৈষ্ঠ থেকে প্রত্যেক দিন সকালে স্নান করে মাটি দিয়ে শিবমূর্তি গড়ে একটি পিতলের রেকাবে বসিয়ে সেটিকে দুধ দিয়ে স্নান করাতে হয়। তারপর ঘি, মধু মাখিয়ে চাঁপা ফুল দিয়ে শিবপূজা করতে হয়। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৫
জগমোহন গোসাঈ

জগমোহন গোসাঈ জন্ম অনুমানিক ১৪৫০ ইংরেজি সন । ছিলেন বৈষ্ণবী ধর্মগুরু ও বাউল মতবাদের প্রবর্তক। তাকে আদি বৈষ্ণব ধর্মের প্রবর্তক হিসেবেও গণ্য করা হয়। তার প্রবর্তিত মতবাদ জগন্মোহিনী বাউল মতবাদ হিসেবে বাংলাদেশ তথা সারা ভারত বর্ষে খ্যাত । জগমোহন গোসাই বাংলাদেশের সিলেট বিভাগের হবিগঞ্জজেলার বাঘাসুরা গ্রামে জন্মগ্রহণ করেন,তার পিতার নাম সুরানন্দ,মাতার নাম কমলা। জগমোহন গোসাই শ্রীকৃষ্ণের পাশ্বর্চর এবং ভক্ত, মুরারী গুপ্তের নিকট দীক্ষা প্রাপ্ত হন । বাউলদের আদি জগন্মোহনী গোসাঈর মূলমন্ত্র গুরু সত্য । তাই জীবন্ত বা পরলোকগত গুরুকে ঈশ্বর স্ব্ররূপ মেনে ভক্তি,শ্রদ্বা করাকেই সাধনায় প্রধান ভাবতেন । জগমোহনী সম্প্রদায়ের বাউলরা কোন জাতপাতের ধার ধারেনা,এদের মধ্যে ছোয়াছুইর কোন বালাই নেই, এই শ্রেনীর বাউলেরা তিন ভাগে বিভক্ত, গৃহূ, সংযোগী, উদাসী তারা মনে করেন এই জীবনে শ্রষ্টার ভালোবাসা পাওয়া সহজ, কিন্তু তার জন্য প্রচুর সাধনা করতে হবে। সাধনার জন্য নির্ব্বাণ সঙ্গীতকেই উপাসনার অঙ্গ মনে করেন । জগমোহন গোসাঈর শিষ্যের প্রশিষ্য রামকৃষ্ণ গোসাইর মাধ্যম এই মতবাদের বহুল প্রচার হয় । জগমোহনী বাউলদের ধর্ম সনাতন । এই ধর্মপালনকারীদের বৈশিষ্ট্যগুলো সাধারণদের থেকে আলাদা। তাদের কাছে মানব ধর্মই পরম ধর্ম হিসেবে বিবেচিত । এজন্য তারা বলেন- কালী কৃষ্ণ গড খোদা কোন নামে নাহি বাধা মন কালী কৃষ্ণ গড খোদা বলো রে। হবিগঞ্জ সদর উপজেলার মাছুলিয়া গ্রামে তার আখড়া বিদ্যমান। জগন্মোহিনী সম্প্রদায়ের জপতপের মূলমন্ত্র ‘গুরু সত্য'। জগমোহন গোসাইর প্রশিষ্যের রামকৃষ্ণ গোসাঈ বানিয়াচং উপজেলার বিথঙ্গলে যে আখড়া স্থাপন করেছেন এটিকে সর্ব্বৃহ্ত্ত ও প্রধান আখরা হিসেবে ধরা হয় । এ আখড়ার অধীনে প্রায় চারশ' ছোট বড় শাখা আখড়াও আছে। হবিগঞ্জ, নেত্রকোণা, কিশোরগঞ্জ ও সুনামগঞ্জে । রামকৃষ্ণ গোসাঈর বারো জন শিষ্যের নামে বারোটি শাখা প্রতিষ্ঠিত হয়েছে। ঢাকার ফরিদাবাদেও এ সম্প্রদায়ের একটি বড় আখড়া আছে। বাংলাদেশের লোকসাহিত্য ও লোকঐতিহ্য 'ডঃ আশরাফ সিদ্দিকী', প্রাকাশক - সাঈদ বারী প্রধান নির্বাহী, সুচিপত্র ঢাকা, প্রকাশকাল ২০০৫ ইংরেজি। শ্রীহট্টের ইতিবৃত্ত পূর্বাংশ, প্রথম ভাগ,অষ্টম অধ্যায়, ধর্ম ও শিক্ষাদি, গ্রন্থকার - অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪। সিলেট বিভাগের ভৌগোলিক ঐতিহাসিক রুপরেখা, সৈয়দ মোস্তফা কামাল, প্রকাশক- শেখ ফারুক আহমদ, পলাশ সেবা ট্রাস্ট সিলেট, প্রকাশকাল- ফেব্রুয়ারি ২০০১১, পৃঃ ১০ ।
বানৌজা পদ্মা (২০১৩)

বাংলাদেশ নৌবাহিনী জাহাজ (সংক্ষেপেঃ বানৌজা) পদ্মা বাংলাদেশ নৌবাহিনীর পদ্মা-শ্রেণীর প্রথম ব্যাচের পেট্রোল ক্রাফট বা টহল জাহাজ। এটি গণচীনের কারিগরি ও প্রযুক্তিগত সহায়তায় খুলনা শিপইয়ার্ডে নির্মিত হয়। বর্তমানে জাহাজটি ৩১ পেট্রোল ক্রাফট স্কোয়াড্রোন এর অধীনে সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় ২ মে, ২০১০ সালে খুলনা শিপইয়ার্ড এবং প্রতিরক্ষা ক্রয় মহাপরিদপ্তর এর মধ্যে জাহাজ নির্মাণ সংক্রান্ত চুক্তি স্বাক্ষরিত হয়। ৮ অক্টোবর, ২০১২ সালে জাহাজটিকে প্রথম বারের মত পানিতে ভাসানো হয়। ২৪ জানুয়ারি, ২০১৩ সালে বানৌজা পদ্মা বাংলাদেশ নৌবাহিনীতে কমিশন লাভ করে। জাহাজটি নির্মাণকালে চায়না ক্ল্যাসিফিকেশন সোসাইটি (সিসিএস) এর নীতিমালা অনুসরণ করা হয়। বানৌজা পদ্মা জাহাজটির দৈর্ঘ্য ৫০.৪ মিটার (১৬৫ ফু), প্রস্হ ৭.৫ মিটার (২৫ ফু) এবং গভীরতা ৪.১ মিটার (১৩ ফু)। জাহাজটির ওজন ৩৫০ টন এবং জাহাজটিতে রয়েছে ২টি ৩,০৪১ অশ্বশক্তি (২,২৬৮ কিওয়াট) বিশিষ্ট এমটিইউ ডিজেল ইঞ্জিন (জার্মানি), ১টি ১২০ কিলোওয়াট বিশিষ্ট সিএটি জেনারেটর (যুক্তরাজ্য), ১টি ৪৯ কিলোওয়াট ক্ষমতাসম্পন্ন সিএটি ইমারজেন্সি জেনারেটর (যুক্তরাজ্য), জেডএফ ৭৬০০ ট্রান্সমিশন (জার্মানি) এবং ৪টি শ্যাফট। যার ফলে জাহাজটির সর্বোচ্চ গতিবেগ ২১ নট (৩৯ কিমি/ঘ; ২৪ মা/ঘ)। সমুদ্রপৃষ্ঠ অনুসন্ধানের জন্য এটি ১টি ফুরুনো ডিআরএস৪ডব্লিউ র‍্যাডার (জাপান) এবং ১টি ফুরুনো এফএআর-৩৩২০ চার্ট র‍্যাডার (জাপান) দ্বারা সজ্জিত। এছাড়াও জাহাজটি ৪৫ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। বানৌজা পদ্মা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে: ২টি টুইন ব্যারেল ৩৭ মিমি বিমান বিধ্বংসী নেভাল গান যা সর্বোচ্চ ৮.২ কিমি দূরের লক্ষ্যবস্তুতে আঘাত হানতে সক্ষম; ২টি এসটিকে-৫০এমজি ১২.৭ মিমি বিমান-বিধ্বংসী মেশিনগান; সামুদ্রিক মাইন; ৬টি কিউডব্লিউ-২ ভূমি থেকে আকাশে উৎক্ষেপণ যোগ্য বিমান-বিধ্বংসী ক্ষেপণাস্ত্র। "PATROL CRAFT – Khulna Shipyard Ltd" (ইংরেজি ভাষায়)। ২০২১-১১-২৮ তারিখে মূল থেকে আর্কাইভ করা। সংগ্রহের তারিখ ২০২২-১০-২০।  "Tender specification of main engine" (পিডিএফ)। Directorate General Defense Purchase (ইংরেজি ভাষায়)। ১৫ নভেম্বর ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২২-১১-১৪।  "First Bangladesh made warship launched"। The Daily Star। ৯ অক্টোবর ২০১২। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৬।  "'Padma' latest Bangladesh Navy warship"। BDNews24.com। ২৪ জানুয়ারি ২০১৩। ১৫ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৬।  "Bangladesh still aiming for sub purchases"। upi.com। United Press International, Inc। ২৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৫।  "সশ্রস্ত্র বাহিনী দিবসে চাঁদপুরে উন্মুক্ত ছিল বানৌজা পদ্মা ছবি ও প্রতিবেদন: মুহাম্মদ মাসুদ আলম চাঁদপুর.টিভি-Chandpur.tvFacebook"।  প্রবেশদ্বার:  বাংলাদেশ বাংলাদেশ সামরিক বাহিনী
বর

একজন বর হলেন সেই পুরুষ যার শীঘ্রই বিয়ে হবে বা সম্প্রতি বিয়ে হয়েছে। বিয়ের পরে বরকে নতুন জামাই বলা হয়। নতুন জামাইকে বিভিন্নভাবে আপ্যায়ন করা হয়। শীতকালে নতুন জামাই এর জন্য পিঠা-পুলি ইত্যাদি আয়োজন করা হয়। মৌসুমি ফল এর সময়ে বর এর বাড়ীতে বিভিন্ন রকম ফল পাঠানো হয় কনের বাড়ি থেকে।
বানৌজা অপরাজেয়

বাংলাদেশ নৌবাহিনী জাহাজ (সংক্ষেপেঃ বানৌজা) অপরাজেয় বাংলাদেশ নৌবাহিনীর পদ্মা-শ্রেণীর প্রথম ব্যাচের পেট্রোল ক্রাফট বা টহল জাহাজ। এটি গণচীনের কারিগরি ও প্রযুক্তিগত সহায়তায় খুলনা শিপইয়ার্ডে নির্মিত হয়। বর্তমানে জাহাজটি ২৬ পেট্রোল ক্রাফট স্কোয়াড্রোন এর অধীনে সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় ২ মে, ২০১০ সালে খুলনা শিপইয়ার্ড এবং প্রতিরক্ষা ক্রয় মহাপরিদপ্তর এর মধ্যে জাহাজ নির্মাণ সংক্রান্ত চুক্তি স্বাক্ষরিত হয়। ২৩ জানুয়ারি, ২০১৩ সালে জাহাজটিকে প্রথম বারের মত পানিতে ভাসানো হয়। পরবর্তীতে ১৫ ডিসেম্বর, ২০১৩ সালে জাহাজটি বাংলাদেশ নৌবাহিনীর নিকট হস্তান্তর করা হয়। অবশেষে ২৩ ডিসেম্বর, ২০১৩ সালে বানৌজা অপরাজেয় বাংলাদেশ নৌবাহিনীতে কমিশন লাভ করে। জাহাজটি নির্মাণকালে চায়না ক্ল্যাসিফিকেশন সোসাইটি (সিসিএস) এর নীতিমালা অনুসরণ করা হয়। বানৌজা অপরাজেয় জাহাজটির দৈর্ঘ্য ৫০.৪ মিটার (১৬৫ ফু), প্রস্হ ৭.৫ মিটার (২৫ ফু) এবং গভীরতা ৪.১ মিটার (১৩ ফু)। এই টহল জাহাজটির ওজন ৩৫০ টন এবং জাহাজটিতে রয়েছে ২টি ৩০৪১ অশ্বশক্তি (২২৬৮ কিলোওয়াট) বিশিষ্ট এমটিইউ ডিজেল ইঞ্জিন (জার্মানি), ১টি ১২০ কিলোওয়াট বিশিষ্ট সিএটি জেনারেটর (যুক্তরাজ্য), ১টি ৪৯ কিলোওয়াট ক্ষমতাসম্পন্ন সিএটি ইমারজেন্সি জেনারেটর (যুক্তরাজ্য), জেডএফ ৭৬০০ ট্রান্সমিশন (জার্মানি) এবং ৪টি শ্যাফট। যার ফলে জাহাজটির সর্বোচ্চ গতিবেগ ঘন্টায় ২১ নট (৩৯ কিমি/ঘ; ২৪ মা/ঘ)। সমুদ্রপৃষ্ঠ অনুসন্ধানের জন্য এটি ১টি ফুরুনো ডিআরএস৪ডব্লিউ র‍্যাডার (জাপান) এবং ১টি ফুরুনো এফএআর-৩৩২০ চার্ট র‍্যাডার (জাপান) দ্বারা সজ্জিত। এছাড়াও জাহাজটি ৪৫ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। বানৌজা অপরাজেয় জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে: ২টি টুইন ব্যারেল ৩৭ মিমি বিমান বিধ্বংসী নেভাল গান যা সর্বোচ্চ ৮.২ কিমি দূরের লক্ষ্যবস্তুতে আঘাত হানতে সক্ষম; ২টি এসটিকে-৫০এমজি ১২.৭ মিমি বিমান-বিধ্বংসী মেশিনগান; সামুদ্রিক মাইন; ৬টি কিউডব্লিউ-২ ভূমি থেকে আকাশে উৎক্ষেপণ যোগ্য বিমান-বিধ্বংসী ক্ষেপণাস্ত্র। "PATROL CRAFT – Khulna Shipyard Ltd" (ইংরেজি ভাষায়)। ২০২১-১১-২৮ তারিখে মূল থেকে আর্কাইভ করা। সংগ্রহের তারিখ ২০২২-১০-২০।  "Tender specification of main engine" (পিডিএফ)। Directorate General Defense Purchase (ইংরেজি ভাষায়)। ১৫ নভেম্বর ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২২-১১-১৪।  "বানৌজা অপরাজেয়... | Barta24.com"। ২৮ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১ জুলাই ২০২৩।  "Bangladesh still aiming for sub purchases"। upi.com। United Press International, Inc। ২৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৫।  প্রবেশদ্বার:  বাংলাদেশ বাংলাদেশ সামরিক বাহিনী